Административно деление на Канада
Канада е федерация, състояща се от 10 провинции и 3 територии. Основната юридическа разлика между канадските провинции и територии е в това, че провинциите са създадени още с приемането на Канадската конституция, а териториите по-късно с федерален закон. В Канадската конфедерация от 1867 г. три провинции от Британска Северна Америка – Ню Брънзуик, Нова Скотия и Канадска провинция (по-късно бива разделена на Онтарио и Квебек) – се обединяват, за да създадат федерална колония, която става самостоятелна държава следващия век. През цялата си история международните граници на Канада са се променяли няколко пъти и страната нараства от първоначалните четири провинции до съвременните десет провинции и три територии. Заедно, провинциите и териториите съставляват втората по площ държава в света.

Някои от провинциите са бивши британски колонии, а Квебек е била френска колония.

Провинциите имат голяма автономия от федералното правителство, особено в областта на правораздаването, здравеопазването, образованието, социалните грижи, вътрешнопровинциалния транспорт и др. В тази връзка те разпределят федералния бюджет, отпускан от правителството на всяка провинция, в много области на социалния и политическия живот.

Всяка провинция се управлява от министър-председател и лейтенант-губернатор. Всяка територия се управлява от комисар и лейтенант-губернатор. В сравнителната таблица са дадени подробности относно федералното, провинциалното и териториалното управление.

Провинции на Канада 
Провинциите са подредени по реда на влизането им в конфедерацията. Населението е по данни от преброяването през 2016 г.

Забележки:
 Онтарио и Квебек са първите провинции на Канада.
 Нова Скотия, Ню Брънзуик, Британска Колумбия и Остров Принц Едуард са били отделни колонии преди влизането си в състава на Канада. Нюфаундленд е бил доминион в Британската общност.
 Манитоба влиза в състава на Канада заедно с Северозападните територии.
 Съскачеуан и Албърта са били част от Северозападните територии.

Провинциални законодателни сгради

Територии на Канада 
Трите територии на Канада включват континенталната част на страната на север от 60° паралел и на запад от Хъдсъновия залив и всички острови от Арктическия архипелаг, на север от континента (включително и тези в залива Джеймс), които не са част от Гренландия.

Териториални законодателни сгради

Ръководни органи 
Сравнителна таблица

Подреждане по площ

Етимология на имената 
 Провинция Албърта носи името на принцеса Луиз Каролин Алберта, четвъртата дъщеря на кралица Виктория.
 Провинция Британска Колумбия носи името на британския кораб „Колумбия“, чийто екипаж е един от първите изследвал крайбрежието на провинцията.
 Относно името на провинция Манитоба има спорове. Някои изследователи смятат, че името произхожда от езика на индианците крии – „манитупуа“, а други от езика на индианците оджибуа – „манитобо“. И на двата езика името означава „проливът на духа“.
 Провинция Ню Брунсуик носи името на херцога на Брунсуик и Люнебург, бъдещият крал на Англия – Джордж IV, син на крал Джордж III.
 Провинция Нюфаундленд и Лабрадор се състои от две имена. Името Нюфаундленд () се употребява от около 1500 г. Най-вероятно за първи път е използвано от португалският изследовател Жоао Ваз Корте Реал през 1472 г. Лабрадор най-вероятно носи името на португалския навигатор Жоао Фернандес Лабрадор посетил района през 1495 г.
 Провинция Северозападни територии е наименувана така, поради това че се намира на северозапад от ез. Лейк Сюпириър (Горно езеро).
 Провинция Нова Скотия е наименувана през 1620 г. от група шотландски колонисти. За първи път името е използвано официално от Уилям Александър през 1621 г.
 Името на територия Нунавут произхожда от езика на инуитите и означава „наша земя“.
 Провинция Онтарио носи името на ез. Онтарио. „Онтарио“ на езика на индианците крии означава „хубаво езеро“.
 Провинция Остров Принц Едуард носи името на принц Едуард Август, херцог на Йорк, брат на крал Джордж III.
 Името на провинция Квебек произхожда от езика на индианците микмак – „гепек“, „означава проток“.
 Провинция Саскачивън носи името на р. Саскачивън. На езика на индианците крии „кисискачиван“ означава „бързата разлята река“.
 Провинция Юкон носи името на р. Юкон. На езика на индианците гучин „юкон“ означава „великата река“.

Източници